Invernessin MM-kilpailuissa 2015 Hertner voitti ensimmäisen aikuisten maailmanmestaruutensa viestissä. Keskimatkalla ja pitkällä matkalla hän sijoittui viidenneksi. Strömstadin MM-kilpailuissa 2016 hän saavutti viestissä hopeaa ja sijoittui keskimatkalla 15:nneksi. Tarton MM-kilpailuissa 2017 Hertner saavutti keskimatkalla hopeaa ja sijoittui viestissä viidenneksi sekä pitkällä matkalla seitsemänneksi. Riian MM-kilpailuissa 2018 hän saavutti sprinttiviestissä hopeaa ja pitkällä matkalla pronssia sekä sijoittui keskimatkalla 38:nneksi.